༄༅། །ལམ་རིམ་བླ་མ་བརྒྱུད་པའི་རྣམ་ཐར་
བཞུགས་ས། །
དེབ་གསུམ་པ།
རྒྱལ་བ་དབེན་ས་བ་བློ་བཟང་དོན་གྲུབ་ཀྱི་
རྣམ་ཐར་བཞུགས་སོ། །
རྗེ་བཙུན་བླ་མ་དམིགས་པ་མེད་པའི་ཐུགས་རྗེ་ཆེན་པོ་དང་ལྡན་པ་ཐུབ་
དབང་རྡོ་རྗེ་འཆང་དང་དབྱེར་མ་མཆིས་པའི་ཞབས་ལ་ཕྱག་འཚལ་ཞིང་སྐྱབས་སུ་
།བརྩེ་བ་ཆེན་པོས་དུས་ཐམས་ཅད་དུ་རྗེས་སུ་གཟུང་དུ་གསོལ།
མཆིའོ།
དཔལ་
ལྡན་ བླ་ མ་ བདེ་ ཆེན་ དངོས་ གྲུབ་ ཀུན། །ཀུན་ ལ་ སྦྱིན་ མཛད་ བློ་ བཟང་ རྡོ་ རྗེ་
འཆང་། །སྐྱབས་ གསུམ་ ཀུན་ འདུས་ རྗེ་ བཙུན་ སྤྲུལ་ པའི་ སྐུ། ། །བློ་ བཟང་ དོན་
འགྲུབ་ཞབས་ལ་གསོལ་བ་འདེབས། །ཞེས་བསྔགས་པ་རྒྱལ་བ་དབེན་ས་བ་བློ་
བཟང་དོན་གྲུབ་ནི། སྔོན་འདས་པའི་ བསྐལ་ པ་ བརྗོད་ ཀྱིས་ མི་ ལང་ བའི་ ཡང་
བརྗོད་ཀྱིས་མི་ལང་བའི་སྔོན་རོལ་ནས་བྱང་ཆུབ་མཆོག་ཏུ་ཐུགས་བསྐྱེད་དེ་རྒྱལ་
སྲས་ཀྱི་སྤྱོད་པ་རྒྱ་མཚོའི་ཕ་རོལ་ཏུ་སོན་པ་ཞིག་མི་མཇེད་འཇིག་རྟེན་གྱི་ཁམས་
འདིར་སྟོན་པ་ཐུབ་པའི་དབང་པོའི་མདོ་སྔགས་ཀྱི་བསྟན་པ་སྤེལ་བའི་སླད་དུ་རྒྱ་
གར་ཤར་ནུབ་ཁ་ཆེ་བལ་ཡུལ་སོགས་སུ་སྤྲུལ་པའི་བཀོད་པ་སྣ་ཚོགས་བསྟན་
ནས་ རྒྱལ་ བའི་ བསྟན་ པ་ འཛིན་ཅིང་སྤེལ་བར་མཛད། བྱང་ཕྱོགས་ གངས་ རིའི་
ལྗོངས་འདིར་ཡང་སྤྲུལ་པ་སྣ་ཚོགས་བསྟན་ཏེ་གང་དུ་རྒྱལ་བའི་བསྟན་པ་མ་དར་
- 1 -

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
བའི་ས་རྣམས་ སུ་ཐུབ་དབང་བསྟན་པའི་སྒྲོན་མེ་གསར་དུ་བཙུགས། ཅུང་ཟད་
དར་བའི་ས་རྣམས་སུ་ཉམས་པ་རྣམས་གསོས། ཅུང་ཟད་རྒྱུན་གནས་པ་རྣམས་
དར་བར་མཛད་པའི་འཕྲིན་ལས་རྒྱ་ཆེ་རྒྱུན་མི་ཆད་དུ་འཇུག་བཞིན་པ་ལས། དུས་
འདིར་འཇམ་མགོན་བླ་མའི་སྙན་བརྒྱུད་ཀྱི་བསྟན་པ་འཛིན་ཅིང་སྤེལ་བའི་སླད་དུ་
བསམ་བཞིན་དུ་བྱོན་པ་ཞིག་སྟེ། དེ་ཡང་གཡས་རུ་གཙང་འགྲམ་དགེ་རྒྱས་བྱེ་མ་
གླིང་གི་གཙུག་ལག་ཁང་དང་ཉེ་བའི་སའི་ཆ་ལྷ་ཁུད་ཅེས་བྱ་བའི་ཡུལ་གྱི་ཕུ་དབེན་
ས་ཞེས་པ་སྔོན་བྱོན་དམ་པ་དུ་མས་བྱིན་གྱིས་བརླབས་པའི་གནས་སུ་མཁས་གྲུབ་
ཆེན་པོ་བསོད་ནམས་ཕྱོགས་གླང་སོགས་དམ་པ་དུ་མ་འཁྲུངས་པའི་རྒྱུད་པ། རུས་
ཁྱད་པར་ཅན་མདོངས་ཀྱི་རུས། དེ་ལྟ་བུའི་རིགས་རུས་ཆོ་འབྲང་རྒྱུད་པ་མ་སྨད་
པའི་རིགས་སུ་ཡབ་བསོད་ནམས་རྡོ་རྗེ་ཞེས་གྲགས་པ་ཡ་རབས་ཀྱི་སྤྱོད་ཚུལ་གྱི་
གཟི་བྱིན་དུ་མས་མཛེས་པ་དང་། ཡུམ་དཔལ་འཛོམ་སྐྱིད་ཅེས་པ་གཟུགས་དང་
ལང་ཚོ་ཕུན་ཚོགས་པ་ཞིག་སྟེ་ཡབ་ཡུམ་དེ་གཉིས་ཀྱི་སྲས་སུ་བསམས་བཞིན་དུ་
ཁྲོ་བོ་ཞེས་པ་ཤིང་མོ་གླང་གི་ལོ་ཟླ་བ་དང་པོའི་དཀར་ཚེས་བཅུའི་ཉིན་ངོ་མཚར་
བའི་ལྟས་དང་བཅས་ཏེ་སྐུ་བལྟམས། བལྟམས་མ་ཐག་ཏུ་མ་གྱུར་ སེམས་ཅན་
ཐམས་ཅད་ སྙིང་ རེ་ རྗེ་ ཨོ་མ་ཎི་པདྨེ་ཧཱུཾ། ཞེས་ཡི་གེ་དྲུག་པའི་སྒྲ་བསྒྲགས་པས་
འཇིག་རྟེན་ཐམས་ཅད་དུ་དབྱངས་ཀྱི་ང་རོས་ཁྱབ་ནས་ལྷའི་དབང་པོ་བརྒྱ་བྱིན་
དང་རྒྱལ་པོ་ཆེན་པོ་བཞི་ལ་ སོགས་པ་དཀར་ཕྱོགས་སྐྱོང་བའི་ལྷ་དང་ སྲུང་མ་
ཐམས་ཅད་དགའ་ཞིང་མགུ་ལ་ངོ་མཚར་རྨད་དུ་གྱུར་ཏེ་ད་ནི་འཇིག་རྟེན་མགོན་
དང་བཅས་སོ། །ཐུབ་པའི་བསྟན་པ་ཉམས་པ་གསོས་པར་འགྱུར་རོ། །བདུད་སྡེ་
དཔུང་ དང་ བཅས་ པ་ ཉམས་ པར་ འགྱུར་རོ། །དཀར་ཕྱོགས་ཀྱི་ལྷ་རྣམས་ རྒྱལ་
-2-

ལམ་རིམ་བླ་མ་བརྒྱུད་པའི་རྣམ་ཐར།
ལོ། །ཞེས་དགའ་བའི་ཅ་ཅོའི་སྒྲ་བསྒྲགས་པ་གོང་ནས་གོང་དུ་འོག་མིན་གྱི་བར་དུ་
ཁྱབ་པར་བྱས་སོ། །ཕྱོགས་བཅུའི་རྒྱལ་བ་སྲས་དང་བཅས་པ་ཐམས་ཅད་དགྱེས་
ནས་རྒྱལ་སྲས་བདག་ཉིད་ཆེན་པོ་འདིའི་དོན་གྲུབ་པར་གྱུར་ཅིག་ཅེས་སྨོན་ལམ་
མཛད་ཅིང་མེ་ཏོག་གཏོར་བར་ངེས་སོ། །རྒྱལ་བ་དབེན་ས་བ་ཆེན་ པོ་ ཡུམ་ གྱི་
མངལ་ནས་འཁྲུངས་མ་ཐག །རྒྱལ་སྲས་དཔའ་བོའི་ངང་ཚུལ་གསལ་བར་བསྟན་
ཏེ་སྙིང་རྗེའི་སྒྲ་དབྱངས་བསྒྲགས་པའི་ཚུལ་འདི་ལ་ སྲས་ཀྱི་ཐུ་བོ་མཁས་གྲུབ་
སངས་རྒྱས་ཡེ་ཤེས་ཀྱིས་བསྟོད་པ་འདི་ལྟར་མཛད་དེ། བསྐལ་བཟང་ ཡུམ་ གྱི་
ལྷུམས་ བཞུགས་ བལྟམས་ པའི་ ཚེ། ། །འགྲོ་ ལ་ བརྩེ་ བའི་ སྙིང་ རྗེའི་ སྒྲ་ དབྱངས་
བསྒྲགས། །གྲུབ་པའི་གདུང་མཆོག་འཛིན་པའི་དབེན་ས་བ། །བློ་བཟང་དོན་གྲུབ་
ཞབས་ལ་གསོལ་བ་འདེབས། །ཞེས་བསྔགས་སོ། །རྒྱལ་སྲས་བདག་ཉིད་ཆེན་པོ་
འདི་དབེན་སར་ཡུམ་གྱི་མངལ་ནས་བཙས་མ་ཐག་ཤངས་མདོ་རི་བོ་དགེ་འཕེལ་
གྱི་མཁན་པོ་རྗེ་ལེགས་པའི་བློ་གྲོས་ཀྱིས། ཇི་ལྟར་གཞོན་ནུ་དོན་གྲུབ་ཡུམ་སྒྱུ་
འཕྲུལ་མ་ལས་འཁྲུངས་མ་ཐག་ལྷ་རྣམས་ཀྱིས་ཁྲུས་གསོལ་བ་ཇི་ལྟ་བ་རྒྱས་སྲས་
གཞོན་ནུ་དེ་ལ་ཁྲུས་གསོལ་ཞིང་ད་ནི་འཇིག་རྟེན་མགོན་དང་སྐྱབས་དང་དཔུང་
གཉེན་དང་བཅས་སོ་ཞེས་གོ་བའི་ཆེད་དུ་མཚན་མགོན་པོ་སྐྱབས་ཞེས་བཏགས་
སོ། །དེ་འདྲ་བའི་རྒྱལ་སྲས་གཞོན་ནུ་དེ་ནི། དབུ་གདུགས་ལྟ་བུ་དང་། དཔྲལ་བ་
དབྱེས་ཆེ་ཞིང་སྨིན་མ་འཛར་ལ་ཤངས་ཀྱི་གཟེངས་མཐོ་བ་དང་། སྙན་ཤལ་རིང་
དུ་འཕྱང་ཞིང་ཡན་ལག་དང་ཉིང་ལག་རྒྱས་ལ་དཀུ་སྐབས་ཕྱེད་པ་དང་། དབང་པོ་
ཡོངས་ སུ་གསལ་ཞིང་ པགས་ པའི་མདོག་ནི་མེ་ཏོག་ཀུ་མུ་ད་ལྟར་དཀར་བས་
འཇིག་རྟེན་གྱི་སྐྱེ་བོ་གཞན་དང་མི་འདྲ་བའི་མཚན་གྱི་དཔལ་གྱིས་མཛེས་པ་མིག་
-3-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
གི་བདུད་རྩི་ལྟ་བུ་ཞིག་བྱུང་ངོ་། །དེའི་ཚེ་རྗེ་སྐྱབས་མཆོག་དཔལ་བཟང་དེ་ཉིད་
ལྷག་པའི་ལྷ་རྣམས་དང་བླ་མ་རྣམས་ཀྱིས་འཇམ་མགོན་སྙན་བརྒྱུད་ཀྱི་བསྟན་པ་
འཛིན་པའི་སྐྱེས་བུ་དམ་པ་ཞིག་དབེན་སར་མྱུར་དུ་འབྱུང་བས་དེ་ལ་མདོ་སྔགས་
ཀྱི་ལམ་གྱི་གནད་ཐམས་ཅད་རྫོགས་པར་སྟོན་ཅིག་ཅེས་ལུང་བསྟན་པས་བསྐུལ་
ཏེ་དབེན་སའི་དགོན་པ་ཞོལ་དུ་ཕེབས་ནས་ཐམས་ཅད་མཁྱེན་པ་བསོད་ནམས་
ཕྱོགས་གླང་གི་གདན་སར་བཞུགས་ཏེ། རིགས་སད་པ་དུ་མ་ལ་དམ་པའི་ཆོས་ཀྱི་
བགོ་སྐལ་སྩལ་ཞིང་། གཙོ་བོར་ཆོས་བརྒྱད་ཀྱི་རོལ་པ་བཙན་ཐབས་ སུ་བཅད་
ནས་ཟབ་པ་དང་རྒྱ་ཆེ་བའི་ལམ་རྣམས་ལ་རྩེ་གཅིག་ཏུ་སེམས་ཤིང་གོམས་པར་
མཛད་ པས་ གཞལ་ དུ་ མེད་ པའི་ མངོན་པར་རྟོགས་ པ་ ཡང་ བརྙེས། ། རྗེ་སྐྱབས་
མཆོག་དཔལ་བ་དབེན་སའི་དགོན་པ་ཞོལ་དུ་ཕེབས་སྐབས་རྒྱལ་བ་དབེན་ས་བ་
ཆེན་པོ་འདི་ཉིད་འཁྲུངས་ནས་རིང་པོ་མ་ལོན་པ་སྐུ་ན་ཤིན་ཏུ་ཕྲ་བའི་སྐབས་ཡིན་
ཡང་སྔོན་ཡུན་རིང་པོ་ནས་སྨོན་ལམ་གྱིས་མཚམས་སྦྱར་བའི་མཐུ་དང་།
འཇམ་
མགོན་བསྟན་ སྲུང་རྣམས་ ཀྱིས་ བསྐུལ་བའི་མཐུས། རྒྱལ་བ་དབེན་ ས་ བ་ རྒྱལ་
སྲས་གཞོན་ནུ་ གསར་ པའི་ ཟླ་ ཚེས་ལྟ་བུར་གནས་པ་འདིས་རྗེ་སྐྱབས་མཆོག་
དཔལ་ བའི་ མཚན་ ཐོས་ པ་ ཙམ་ གྱིས་ དད་ ཅིང་ གུས་ པར་ གྱུར་ ལ། རྗེ་སྐྱབས་
མཆོག་དཔལ་བ་ཡང་རྒྱལ་བ་དབེན་ས་བའི་སྐུ་གཟིགས་པ་ཙམ་གྱིས་ཡུན་རིང་མ་
འཕྲད་ པའི་ ཕ་ བུ་ གསར་ དུ་ འཕྲད་ པ་ བཞིན་དུ་དགའ་ བ་དང་ སྤྲོ་ བས་ཤིན་ཏུ་
གཅེས་པར་འཛིན་པར་གྱུར་ཏོ། །དེའི་ཚེ་ཐ་མལ་ཆུ་བུར་མིག་ལྡན་རྣམས་ཀྱི་སྣང་
ངོར་རྗེ་སྐྱབས་མཆོག་དཔལ་བས་དབེན་སར་འཁྲུངས་པའི་རྒྱལ་སྲས་གཞོན་ནུ་
འདི་ལ་ཐུགས་མཉེས་པའི་སྟངས་ཀ་མཛད་པ་ཙམ་ཞིག་ཏུ་སྣང་ཡང༌། ངེས་པ་དོན་
- 4-

ལམ་རིམ་བླ་མ་བརྒྱུད་པའི་རྣམ་ཐར།
ཏུ་ཟུང་འཇུག་གྲུབ་པའི་དཔའ་བོ་རྗེ་སྐྱབས་མཆོག་དཔལ་བ་དང་། རྒྱལ་སྲས་
སྤྲུལ་པའི་གར་མཛད་པ་དབེན་ས་བ་གཉིས་པོ་ཞལ་འཛོམ་སྟེ་དུས་གསུམ་གསལ་
བར་གཟིགས་པས་བསྟན་པ་དང་སེམས་ཅན་གྱི་དོན་དུ་ཇི་ལྟར་མཛད་དགོས་པའི་
བཀའ་བགྲོ་བ་མཛད་ཅིང་། མ་འོངས་པ་ན་ཡབ་སྲས་གཉིས་ཀྱིས་མཛད་པ་ཇི་
ལྟར་ མཛད་ པ་ མཐའ་ དག་ གསུང་མོལ་ཞིབ་ཏུ་མཛད་དོ། །དེ་ ནས་ རྒྱལ་ སྲས་
གཞོན་ནུ་དེ་ཉིད་སྔོན་ཡུན་རིང་པོ་ནས་རྒྱལ་སྲས་ཀྱི་སྤྱོད་པ་ལ་གོམས་པ་ཀློངས་
སུ་གྱུར་པས་བྱིས་པའི་ངང་ཚུལ་མཐའ་དག་ལས་འདས་ཏེ་ཇི་ལྟར་བྱིས་པ་གཞན་
དག་སྐྱེས་ཙམ་ཉིད་ནས་མའི་ནུ་ཞོ་ལེན་པ་ལ་གཞན་གྱིས་བསླབ་མི་དགོས་པར་
ངང་གིས་འཇུག་པ་ཅི་འདྲ་བ་དེ་འདྲ་བར་རྒྱལ་སྲས་བདག་ཉིད་ཆེན་པོ་འདི་ནི་
སྐྱེས་ཙམ་ཉིད་ནས་གཞན་གྱིས་བསླབ་མི་དགོས་པར་ལྷ་དང་བླ་མ་ལ་གསོལ་བ་
འདེབས་པ་ལྷུར་བྱེད་ཅིང་འཁོར་བའི་ངང་ཚུལ་གང་དང་གང་ལའང་མཐོང་བ་ཙམ་
གྱིས་ཞེན་པ་ལོག་པ་དང་། སེམས་ཅན་སུ་དང་སུ་མཐོང་ཡང་འགྲོ་བ་ཉམ་ཐག་
འདི་ཐབས་གང་ཞིག་གིས་འཁོར་བའི་བཙོན་ནང་ནས་གདོན་པར་བྱ་སྙམ་དུ་སྙིང་
རྗེ་ངམ་ཤུགས་ཀྱིས་སྐྱེ་བ་དང་། ལྷག་པར་ཆོས་ཀྱི་རྒྱལ་པོ་ཙོང་ཁ་པ་ཆེན་པོ་ཉིད་
ལ་ གསོལ་བ་ འདེབས་ ཤིང་ རྒྱལ་ བ་ ཙོང་ཁ་པའི བསྟན་ པའི་ སྙིང་ པོ་ ཡོངས་ སུ་
རྫོགས་ པ་ འཛིན་ཅིང་ སྤེལ་ནུས་ པ་ དུས་ ནམ་ ཞིག་ ན་ འོང་ སྙམ་ པ་ འབའ་ཞིག་
ཐུགས་ལ་བརྣགས་ཏེ་ཡུལ་དེའི་ཤར་ཕྱོགས་ན་ཕུག་གཞན་གྱིས་རྙེད་དཀའ་བ་
ཞིག་ཡོད་པས་ཕུག་དེར་བདག་ཉིད་གཅིག་པུར་ཞག་ལྔ་དྲུག་ཙམ་རེ་བསྡད་པས་
ཡང་ཡང་འཚོལ་དགོས་པ་ཞིག་ཡོད་གསུང་། གཅིག་པུ་དབེན་པ་ལ་མངོན་པར་
དགྱེས་པ་ཞིག་དེ་འདྲ་བའི་གཞོན་ནུ་ཉིད་ནས་རང་འཁྲུངས་སུ་ཡོད་ཅིང་། དེ་དུས་
- 5-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
ནས་སྟོན་པ་ཐུབ་པའི་དབང་པོ་དང་རྒྱལ་བ་ཙོང་ཁ་པ་ལ་གསོལ་འདེབས་ཉིན་
མཚན་ཁོར་ཡུག་ཏུ་ཤུགས་དྲག་ཏུ་མཛད་པ་ན་བཅོམ་ལྡན་འདས་ཐུབ་པའི་དབང་
པོ་ དང་ རྒྱལ་ བ་ བློ་ བཟང་ གྲགས་ པ་ གཉིས་ ཀྱི་ ཞལ་ གཟིགས་ ཤིང་ བྱིན་ གྱིས་
བརླབས་པའི་སྣང་བས་དུས་འདའ་བ་ཞིག་བྱུང་ངོ་། །དེ་ནས་དགུང་ལོ་བརྒྱད་
བཞེས་པ་ན།
ནུབ་གཅིག་སེག་རིའི་རྩེ་ནས་ཟླ་བའི་དཀྱིལ་འཁོར་ཉ་གང་བ་ཞིག་
ཤར་བྱུང་བས་རང་ཉིད་ཀྱི་སྐུ་ལ་དར་དཀར་གྱི་གོས་དང་རིན་པོ་ཆེའི་རྒྱན་གྱིས་
རྡོ་དྲིལ་འཛིན་པས་ཟླ་བ་དེ་ལ་ཞུགས་ཏེ་དྲིལ་བུ་གསིལ་བའི་སྒྲས་འཇིག་
བརྒྱན།
རྟེན་ གྱི་ཁམས་ཁྱབ་ པ་ ཞིག་རྨིས་གསུང་སྟེ་དེ་ནི་རྒྱལ་བ་དབེན་ས་ བ་ ཆེན་ པོ་
འདིས་རྗེ་བླ་མའི་མདོ་སྔགས་ཀྱི་བསྟན་པ་འཛིན་མའི་ཁྱོན་ཐམས་ཅད་དུ་དར་
ཞིང་ རྒྱས་ པར་ མཛད་ པའི་ འཕྲིན་ ལས་ རྒྱ་ ཆེ་ རྒྱུན་ མི་ འཆད་ འབྱུང་ བ་ འདི་ ལ་
དགོངས་པར་ངེས་སོ། །རྒྱལ་བ་དབེན་ས་བ་འཁྲུངས་ཙམ་ཉིད་ནས་བླ་མ་ལྷའི་
རྣལ་འབྱོར་གྱི་སྒྲུབ་པ་ལ་ཞུགས་པས་སྟོན་པ་མཆོག་དང་འཇམ་མགོན་བླ་མས་
བྱིན་གྱིས་བརླབས་པའི་སྣང་བ་ཁྱད་པར་ཅན་བྱུང་བའི་ཚུལ་དེ་ལ་སྲས་ཀྱི་ཐུ་བོ་
མཁས་གྲུབ་སངས་རྒྱས་ཡེ་ཤེས་ཀྱིས་བསྟོད་པ་མཛད་པ་ནི། བླ་མ་མཆོག་དང་
ལྷག་ པའི་ ལྷ་ རྣམས་ ཀྱིས། །འགྲོ་ བའི་ དཔལ་ མགོན་ མཆོག་ ཏུ་ ཉེཪ་ གཟིགས་
ནས། ། །གཞོན་ནུའི་དུས་ནས་བྱིན་བརླབས་དབེན་ས་བ། །བློ་བཟང་དོན་ གྲུབ་
ཞབས་ལ་གསོལ་བ་འདེབས། །ཞེས་གསུངས་སོ། །དེ་ནས་སྔོན་ལན་ ཅིག་ མ་
ཡིན་པར་གོམས་པའི་བག་ཆགས་བཟང་པོའི་མཐུ་ཡོངས་སུ་བརྟན་པས། འཁོར་
བ་མཐའ་དག་མེ་འབར་བའི་རླུབས་ལྟར་གཟིགས་པའི་ངེས་འབྱུང་གི་ བསམ་
ཤུགས་དྲག་པོས་རབ་ཏུ་འབྱུང་བའི་ཐབས་ཇི་ལྟར་བྱ་ཞེས་ཉིན་མཚན་ཀུན་ཏུ་དེ་
-6-

ལམ་རིམ་བླ་མ་བརྒྱུད་པའི་རྣམ་ཐར།
འབའ་ཞིག་ཐུགས་ལ་བརྣགས་སོ། །དེ་ནས་ཇི་ལྟར་སྨོན་པ་ལྟར་དགུང་ལོ་བཅུ་
ཞལ་སྔ་
གཅིག་བཞེས་པ་ཕག་ལོ་ཟླ་བ་དང་པོའི་ཚེའི་བཅུའི་ཉིན་འཁོར་དབུས་སྡིངས་ཀྱི་
དགོན་པར་ཆོས་རྗེ་ལྷ་རི་རྩེ་པ་གྲགས་པ་དོན་གྲུབ་པའི་མཁན་པོ་དང་།
ནས་ ཚུལ་ཁྲིམས་ རིན་ ཆེན་ པས་སློབ་དཔོན་མཛད་ གནས་བརྟན་ ཆོས་ ཀྱི་ རྒྱལ་
མཚན་དང་། རབ་འབྱམས་པ་ལེགས་པ་སོགས་ཁ་སྐོང་བར་འོས་པ་ དད་ པའི་
དགེ་འདུན་ཡོངས་སུ་རྫོགས་པའི་དབུས་སུ་ཁྱིམ་ནས་ཁྱིམ་མེད་པར་རབ་ཏུ་བྱུང་
སྟེ་མཚན་ཡང་བློ་བཟང་དོན་གྲུབ་ཅེས་བྱ་བར་གསོལ་ཏོ། །འདི་ནི་སྔོན་ཐུབ་པའི་
དབང་པོ་ཡུམ་སྒྱུ་འཕྲུལ་མ་ལས་འཁྲུངས་མ་ཐག་རྒྱལ་པོ་ཟས་གཙང་མས་དོན་
ཐམས་ཅད་གྲུབ་པ་ཞེས་མཚན་གསོལ་བ་ལྟར། རྒྱལ་སྲས་བདག་ཉིད་ ཆེན་ པོ་
འདི་ ཡང་ རྒྱལ་ བའི་ བསྟན་ པའི་ སྒོར་ བྱོན་ མ་ ཐག་ ཕྱོགས་ བཅུའི་ རྒྱལ་ བ་ སྲས་
བཅས་ཐམས་ཅད་ཀྱིས་མཁན་སློབ་གཉིས་བྱིན་གྱིས་བརླབས་ཏེ་བློ་བཟང་ཐུབ་
དབང་རྡོ་རྗེ་འཆང་ཆེན་པོའི་མདོ་སྔགས་སྙན་བརྒྱུད་ཀྱི་བསྟན་པ་ཡོངས་རྫོགས་ད་
ནི་འཇིག་རྟེན་འདིར་ངེས་པར་དར་བར་འགྱུར་བས་རྒྱལ་བ་སྲས་བཅས་ཀུན་གྱི་
ཐུགས་ལ་བརྣགས་པའི་དོན་གྲུབ་བོ་ཞེས་མཚོན་པའི་ཕྱིར་བློ་བཟང་དོན་གྲུབ་
ཅེས་མཚན་གསོལ་བར་ངེས་སོ། །ཚུལ་འདི་ལ་མཁས་གྲུབ་ཆེན་པོ་སངས་རྒྱས་ཡེ་
ཤེས་ཀྱིས། རྗེ་བཙུན་དམ་པ་གྲགས་པའི་མཚན་ཅན་གྱིས། །བློ་བཟང་དོན་གྲུབ་
ཅེས་བྱར་མཚན་གསོལ་ནས། །བསྟན་ལ་རབ་ཏུ་བྱུང་མཛད་དབེན་ས་བ། །བློ་
བཟང་དོན་གྲུབ་ཞབས་ལ་གསོལ་བ་འདེབས། །ཞེས་བསྔགས་པ་མཛད་དོ། །དེ་
ལྟར་རྒྱལ་སྲས་བདག་ཉིད་ཆེན་པོ་འདི་ལྷ་དང་བཅས་པའི་འཇིག་རྟེན་མཐའ་དག་
གི་ཡོན་གནས་དམ་པ་ཐུབ་པའི་དབང་པོ་གཉིས་པ་ལྟ་བུར་གྱུར་ཅིང་། དེའི་ཚེ་
-7-

མེས་པོའི་ཤུལ་བཞག་ལས། ཡོངས་